Cinci deputați AUR sunt așteptați marți la Parchet. Simion: „Sistemul corupt, condus de marionete, suprimă opoziția reală”
Cinci deputați AUR sunt așteptați marți la Parchet, anunță liderul partidului, George Simion, care acuză că ”sistemul corupt, condus de marionetele Marcel Ciolacu, Ilie Bolojan, Cătălin Predoiu și restul camarilei corupte din PSD-PNL-UDMR, folosește instituțiile statului pentru a suprima opoziția reală și vocea regăsită prin vot a poporului român”. El invocă și comenzi ”șoptite din holurile întunecate ale ambasadelor străine”, susținând că, în urmă cu câteva zile, au avut loc întâlniri între ambasadorul Franței și Marian Enache, șeful CCR și ”principal responsabil pentru anularea alegerilor din decembrie”, informează News.ro.